

POLISI ADOLYGU FFRAMWAITH DIOGELU GWYBODAETH

# 1. DIBEN A CHWMPAS

## 1.1. Mae'n rhaid i Fframwaith Diogelu Gwybodaeth y Brifysgol barhau i fod yn addas i’r diben. Yn unol â hyn, mae'r polisi hwn yn pennu gofyniad ar gyfer adolygiad blynyddol o’r Fframwaith Diogelwch Gwybodaeth ac mae'n diffinio amcanion a chwmpas yr adolygiad hwnnw a chyfrifoldebau cysylltiedig.

## 1.2. Mae'r polisi hwn yn cynnwys Fframwaith Diogelu Gwybodaeth y Brifysgol gan ddefnyddio’r un cwmpas â’r un nodir yn y Polisi Diogelwch Gwybodaeth.

# 2. PERTHYNAS Â PHOLISÏAU SYDD EISOES YN BODOLI

## 2.1 Mae’r polisi hwn yn rhan o’r Fframwaith Rheoli Diogelwch Gwybodaeth. Dylid ei ddarllen mewn cysylltiad â’r Polisi Diogelwch Gwybodaeth a’r holl bolisïau ategol.

# 3. POLISI

## 3.1. Bydd y Fframwaith Diogelwch Gwybodaeth yn cael ei adolygu'n flynyddol i:

### 3.1.1 sicrhau bod y fframwaith yn ei gyfanrwydd yn parhau i fod yn addas i'r diben;

### 3.1.2. penderfynu a yw wedi cyflawni ei ganlyniad(au) arfaethedig dros y flwyddyn ddiwethaf;

### 3.1.3. adolygu'r amcanion wrth symud ymlaen ac i nodi cyfleoedd ar gyfer gwella parhaus.

## 3.2. Bydd yr adolygiad yn cynnwys ystyried statws gweithredoedd y cytunwyd arnynt o adolygiadau blaenorol, newidiadau yn yr amgylchedd allanol a mewnol sy'n berthnasol i'r fframwaith, canlyniadau o brofi'r fframwaith, ac adborth ar berfformiad diogelwch gwybodaeth.

## 3.3. Ni fydd yr adolygiad yn atal gweithredoedd cywirol pwysig na brys rhag cael eu rhoi ar waith yn y cyfamser o ganlyniad i ddigwyddiadau diogelwch gwybodaeth, yn unol â'r Polisi Rheoli Digwyddiad Diogelwch Gwybodaeth.

## 3.4. Bydd yr adolygiad yn darparu'r canlynol:

### 3.4.1. asesiad o gynnydd tuag at gyflawni'r amcanion o ran diogelwch gwybodaeth fel y nodir yn y Polisi Diogelwch Gwybodaeth, a fydd yn cynnwys asesiad o fetrigau a gasglwyd, deilliannau’r asesiadau risg asedau gwybodaeth allweddol ac unrhyw rwystrau tybiedig i roi rheolaethau diogelwch gwybodaeth a argymhellir ar waith;

### 3.4.2. adolygiad o gynnydd o gynlluniau gweithredu adolygiadau blaenorol, gan gynnwys unrhyw rwystrau i gynnydd camau gweithredu y cytunwyd arnynt;

### 3.4.3. adolygiad o'r Polisi Diogelwch Gwybodaeth gydag asesiad o'r amcanion o ran diogelwch gwybodaeth i weld a ydynt yn berthnasol o hyd o ran amcanion strategol y Brifysgol ac unrhyw newidiadau i'r amgylchedd allanol;

### 3.4.4. adolygiad o gyfleoedd ar gyfer gwelliant parhaol gan gynnwys nodi unrhyw fetrigau newydd i'w casglu, gan addasu'r rheolaethau diogelwch gwybodaeth sydd ar waith a nodi ffyrdd o ymgorffori diogelwch gwybodaeth ymhellach i brosesau busnes arferol y Brifysgol.

## 3.5. Bydd deilliannau'r Adolygiad Blynyddol yn cael eu cyflwyno mewn adroddiad a gyflwynir i'r Grŵp Sicrwydd a Risg.

## 3.6. Bydd yr adroddiad yn cyd-fynd â:

### 3.6.1. Chynllun Gweithredu gyda chyfrifoldeb ar gyfer pob cam gweithredu'n cael ei benodi i unigolyn y gellir ei adnabod ynghyd ag amserlen;

### 3.6.2. rhestr arfaethedig o brofion Fframwaith Diogelwch Gwybodaeth.

## 3.7. Bydd cynnydd yn erbyn gweithredoedd yn cael ei fonitro o fewn y flwyddyn gan y Grŵp Gweithrediadau Diogelwch Gwybodaeth.

# 4. ROLAU A CHYFRIFOLDEBAU

## 4.1. **Ysgrifennydd y Brifysgol**, yn ei rôl fel **Uwch Berchennog Risg Gwybodaeth**, yw noddwr y polisi hwn, ac mae'n gyfrifol am gymeradwyo'r angen i ddatblygu neu ddiwygio'r polisi yn sylweddol, am gyflwyno'r drafft terfynol i'r corff cymeradwyo ac am sicrhau bod y dogfennau llunio polisi yn cydymffurfio â Pholisi Prifysgol Caerdydd ar gyfer Datblygu Dogfennau Llunio Polisi, a’u bod yn cael eu monitro a'u hadolygu yn unol â hwnnw.

## 4.2. Cyfrifoldeb yr **Uwch-berchennog Risg Gwybodaeth**  yw sicrhau bod arolwg blynyddol o'r Fframwaith Diogelwch Gwybodaeth wedi cael ei gynnal yn unol â’r polisi hwn.

# 5. RHEOLI FERSIYNAU

|  |  |
| --- | --- |
| Enw’r Ddogfen | POLISI ADOLYGU FFRAMWAITH DIOGELU GWYBODAETH |
| Noddwr Polisi Bwrdd Gweithredol y Brifysgol | Ysgrifennydd y Brifysgol |
| Perchennog y Polisi | Owen Hadall, Cyfarwyddwr Cynorthwyol y Gwasanaeth TG a Gweithrediadau |
| Awdur(on) y Polisi | Owen Hadall, Cyfarwyddwr Cynorthwyol y Gwasanaeth TG a Gweithrediadau |
| Rhif y Fersiwn | 1.2 |
| Canlyniad yr Effaith ar Gydraddoldeb a Dyddiad Cyflwyno’r Ffurflen | Mae Asesiad o’r Effaith ar Gydraddoldeb wedi cael ei gynnal. Mae'r unig feysydd sy'n peri pryder yn ymwneud â sicrhau bod y polisi yn hygyrch i bobl â nam ar eu golwg a siaradwyr Cymraeg. Nodwyd y dylid asesu rheolaethau penodol wrth iddynt gael eu creu neu eu diwygio. | 23/01/2023 |
| Canlyniad yr Asesiad o Effaith ar Breifatrwydd (lle bo’n berthnasol) | Mae'r risgiau i breifatrwydd a data personol sy'n deillio o'r polisi hwn wedi cael eu hasesu, a chanfuwyd eu bod yn isel iawn gan ei fod yn ofynnol bod data personol yn cael ei gasglu er mwyn ei roi ar waith. | 23/01/2023 |
| Dyddiad Cymeradwyo | 7 Mawrth 2023 |
| Cymeradwywyd Gan | Is-ganghellor (Bwrdd Gweithredol y Brifysgol)  |
| Dyddiad Gweithredu |  |
| Dyddiad yr Adolygiad Diwethaf | 19 Ebrill 2018 |
| Dyddiad yr Adolygiad Nesaf | 7 Mawrth 2025 |
| At Ddefnydd y Swyddfa – Allweddeiriau ar gyfer y nodwedd chwilio | Polisi Diogelwch Gwybodaeth, Polisi Profi Fframwaith Diogelwch Gwybodaeth, Polisi Casglu Metrigau Diogelwch Gwybodaeth |